Orjaku

Orjaku on küla Hiiu maakonnas Hiiumaa vallas Kassari lõunaosas. Enne Eesti omavalitsuste haldusreformi 2017. aastal kuulus küla Käina valda.

Orjakust põhjas asub Käina laht ja lõunas Jausa laht. Küla piirneb loodes Nasva ja idas Kassari külaga.

Nimi
Orjaku on Hiiumaa üks vanemaid kohanimesid, mida on esmamainitud 1254. aastal kujul Oryocko, Oriwocko. Lauri Kettunen pakkus kohanime lähtekohaks mõistet "Orjaaugu" ja liide "-ku" võis varem märkida naissugu. Võimalik, et sõna "ori" tähendab suurt puud.  

Loodus
Orjaku kuulub Käina lahe–Kassari maastikukaitseala koosseisu. Orjaku alale jääb Kadaklaid, Lõunarahu, Põllurahu, Ristlaid, Veskirahu ja Väike Vasikrahu. Külas asub Tõllukivi. 2000 rajati linnuvaatlustorn.

Elanike arv
 Elanike arv  Aasta34  195920  197057  197938  198969  200074  2011101 201975 2021

Talud 
Orjaku ajaloolised talud  Elli Nurk: "Orjaku." Orjaku Külaseltsi koduleht.

 Talu number  Talu nimi  Suguvõsa 1  Ellamäe  Adamson 2  Karjama  Kalju 3  Kruusiaugu-Harjaka  Kuriste 4  Lageda-Pärna  Koor 5  Lendri  Teesalu 6  Liivamäe  Mänsi 7  Lonni  Kelder 8  Ludvi  Sein 9  Matseniidi  Nurst 10  Mäeotsa  Pärtel 11  Ninaotsa  Koor 12  Otsa  Uuskar 13  Paemurru  Liivo 14  Pihla-Peedu  Tuulik 15  Piiri-Käära  Sein 16  Porgi  Põllu 17  Rehe-Sassa  Holsmer 18  Sadama  Liiv 19  Sireli  Rehe 20  Süllaotsa  Malveus 21  Tamme-Lepiku  Kääramees 22  Tammekopli-Nurmiste  Muda 23  Tiigi-Sääre  Sein 24  Toompuu-Tee  Liik 25  Vahi  Nurst 26  Värava  Kuuse

Ajalugu
Orjaku kuulus ajalooliselt Orjaku mõisa alla ja oli keskajal omaette saar. Läänemaa 1725–1726 adramaarevisjoni alusel oli külas 20 talu. 1835. aastal oli külas 26 talu, maad mõisastati ja elanikud asustati Utu külla. 1920. aastatel rajati mõisa maadele Orjaku küla ja Mereküla, mis 1977. aastal liideti Orjakuga.

Nõukogude ajal kuulusid küla alad Mere kolhoosile ja hiljem Kassari kolhoosile.

Taristu
pisi|Orjaku sadam
Orjakul asub jahisadam. Küla läbib Vaemla–Kassari–Luguse tee.

Kultuur
Külas asuvad pärandkultuuri objektideks arvatud Orjaku sadama laohoone ja Orjaku ülemine tulepaak. Külas asub ka Orjaku sadama ülemine tulepaak. Orjaku sadamas toimub Tuulekala festival. Orjaku sadam on suviti populaarne kontserdipaik.

Viited

Välislingid

Orjaku külaseltsi koduleht

Kategooria:Hiiumaa valla külad
Kategooria:Kassari